ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 1195 

27 Σεπτεμβρίου 1993 


Π ΕΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 0,600 στρεμμάτων στη 
θέση «Πίσσες» Κοινότητας Καστέλλας Ν. Εύ¬ 
βοιας. ... 1 

Κήρυξη αναδασωτέας έκτασης 7 στρεμμάτων στη 
θέση «Μουρτέζα Ριτσώνας» Βαθύ Αυλίδας Ν. Εύ¬ 
βοιας. 2 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Ανακοίνωση παρακατάθεσης αποζημιώσεως για απαλ¬ 
λοτρίωση ακινήτων προς κατασκευή των αποχετευ¬ 
τικών τάφρων Σ5 και ΤΙ 5 στο αρδευτικό «Αμουρίου 
- Λιανοκλαδίου - Ζηλευτού» Ν. Φθιώτιδας. 3 

ΠΟΛΕΟΔΟΜΙΑ 

ΑΠΟΦΑΣΕΙΣ 

Κατηγοριοποίηση, καθορισμός ορίων και όρων δόμη¬ 
σης του οικισμού Ασπροχώματος Χάνια Κουμουν- 
δούρου - Ακοβίτικα Ν. Μεσσηνίας. 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2717 (1) 

Κήρυξη αναδασωτέας έκτασης 0,600 στρεμμάτων στη 
θέση «Πίσσες» Κοινότητας Καστέλλας Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις του Ν.3200/55 «περί διοικητικής απο¬ 
κέντρωσης, όπως τροποποιήθηκε και συμπληρώθηκε με¬ 
ταγενέστερα με το Ν.Δ. 532/70» και την 550/16.1.1986 


απόφαση του Νομάρχη Εύβοιας «περί αναθέσεως αρμο¬ 
διοτήτων υπογραφής υπηρεσιακών εγγράφων». 

2. Τις διατάξεις του άρθρου 117 παρ. 3 του Συντάγμα¬ 
τος της Χώρας. 

3. Τις διατάξεις του Ν.998/79 «περί προστασίας των 
δασών και των δασικών εν γένει εκτάσεων της Χώρας» και 
ειδικότερα: 

α) Του άρθρου 41 παρ. 1, β) Του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.1980, β) 182447/3049/24.9. 
1980. 

5. Την Ζ/3018/30.7.1993 αναφορά του Δασαρχείου 
Χαλκίδας περί κηρύξεως αναδασωτέας έκτασης 0,600 
στρεμ. στη θέση «Πίσσες» του διακατεχομένου δάσους 
της Κοινότητας Καστέλλας, που εκχερσώθηκε από τον 
Δημήτριο Β. Μανάρα με σκοπό την παράνομη χωματολη- 
ψία, αποφασίζουμε: 

Κηρύσσουμε αναδασωτέα με σκοπό την διατήρηση του 
χαρακτήρα της δασικής έκτασης και την προστασία και 
ανάπτυξη της δασικής βλάστησης με τεχνητή αναγέννηση 
(βάσει προγράμματος του Δασαρχείου Χαλκίδας) την 
έκταση των εξακοσίων χιλιοστών του στρέμματος (0,600) 
που βρίσκεται στη θέση «Πίσσες» του διακ/νου δάσους 
Καστέλλας Ν. Εύβοιας, προσδιορίζεται από τα στοιχεία 
(ΑΒΓΔΑ) και έχει όρια: 

Ανατολικά: Αγροτική έκταση. 

Δυτικά: Αγροτική έκταση. 

Βόρεια: Διακ/νο πευκοδάσος. 

Νότια: Αγροτική έκταση. 

Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 10 Σεπτεμβρίου 1993 

Με εντολή Νομάρχη 
Ο Διευθυντής Δασών 
ΖΗΣΗΣ ΕΥΑΓ. ΣΤΑΜΑΤΟΥΚΟΣ 

Αριθ. 2718 (2) 

Κήρυξη αναδασωτέας έκτασης 7 στρεμμάτων στη θέση 
«Μουρτέζα Ριτσώνας» Βαθύ Αυλίδας Ν. Ευβοΐας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις του Ν.3200/55 «περί διοικητικής απο¬ 
κέντρωσης, όπως τροποποιήθηκε και συμπληρώθηκε με¬ 
ταγενέστερα με το Ν.Δ. 532/70» και την 550/16.1.1986 
απόφαση του Νομάρχη ΕυβοΙας «περί αναθέσεως αρμο¬ 
διοτήτων υπογραφής υπηρεσιακών εγγράφων». 

2. Τις διατάξεις του άρθρου 117 παρ. 3 του Συντάγμα¬ 
τος της Χώρας. 

3. Τις διατάξεις του Ν.998/79 «περί προστασίας των 
δασών και των δασικών εν γένει εκτάσεων της Χώρας» και 
ειδικότερα: 

α) Του άρθρου 41 παρ. 1, β) Του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.1980, β) 182447/3049/24.9. 
1980. 

5. Την Ζ/3650/8.9.93 αναφορά του Δασαρχείου Χαλκί¬ 
δας περί κηρύξεως αναδασωτέας έκτασης 7 στρεμ. στη 
θέση «Μουρτέζα Ριτσώνας» του ιδιωτικού δάσους της Κοι¬ 


νότητας Βαθέος Αυλίδας που κάηκε την 15.8.93, αποφα¬ 
σίζουμε: 

Κηρύσσουμε αναδασωτέα με σκοπό την διατήρηση του 
χαρακτήρα του δάσους και την προστασία και ανάπτυξη 
της δασικής βλάστησης με φυσική αναγέννηση την 
έκταση των επτά (7) στρεμμάτων που βρίσκεται στη θέση 
«Μουρτέζα Ριτσώνας» του Βαθέος Αυλίδας Ν. ΕυβοΙας, 
προσδιορίζεται από τα στοιχεία (ΑΒΓΔΕΖΗΘΙΚΛΜΑ) και 
έχει όρια: 

Ανατολικά: Με ιδιωτικό δάσος Βαθέος και αγρούς δια¬ 
φόρων. 

Δυτικά: Με ιδιωτικό δάσος Βαθέος και αγρούς διαφό¬ 
ρων. 

Βόρεια: Με ιδιωτικό δάσος Βαθέος και αγρούς διαφό¬ 
ρων. 

Νότια: Με αγρούς διαφόρων. 

Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Χαλκίδα, 10 Σεπτεμβρίου 1993 

Με εντολή Νομάρχη 
Ο Διευθυντής Δασών 
ΖΗΣΗΣ ΕΥΑΓ. ΣΤΑΜΑΤΟΥΚΟΣ 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ. 7976/16.5.93 (3) 

Ανακοίνωση παρακατάθεσης αποζημιώσεως για απαλλο¬ 
τρίωση ακινήτων προς κατασκευή των αποχετευτικών 
τάφρων Σ5 και ΤΙ 5 στο αρδευτικό «ΑμουρΙου - Λιανο- 
κλαδίου - Ζηλευτού» Ν. Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 

Σύμφωνα με τα άθρα 7 και 8 του Ν.Δ. 797/1971 «περί 
αναγκαστικών απαλλοτριώσεων», γνωστοποιούμε: 

α) Σε όσους έχουν ή διεκδικούν δικαιώματα κυριότητας 
σε ακίνητα που απαλλοτριώθηκαν αναγκαστικά με την 
9697/2.8.1990 απόφαση του Νομάρχη Φθιώτιδας για κα¬ 
τασκευή των αποχετευτικών τάφρων Σ5 και ΤΙ 5 στο αρ¬ 
δευτικό «ΑμουρΙου - ΛινοκλαδΙου - Ζηλευτού». 

β) Τους ενυπόθηκους δανειστές και τους τρίτους διεκ¬ 
δικητές των ακινήτων αυτών, ότι η αποζημίωση της εδαφι¬ 
κής επιφάνειας και των επικειμένων της, όπως περιγρά- 
φονται στο σχετικό κτηματολογικό πίνακα, η οποία καθο¬ 
ρίσθηκε με την 9698/2.8.1990 απόφαση του Νομάρχη 
Φθιώτιδας, έχει παρακατατεθεί στο Ταμείο Παρακαταθη¬ 
κών και Δανείων - Γραφείο Λαμίας. 

Σχετικά έχουν εκδοθεΙ τα 037525/13.9.93 και 
037524/13.9.93 γραμμάτια συστάσεως παρακαταθήκης 
δρχ. 13.367.450 και 40.000 αντίστοιχα. 

Η αποζημίωση θα αποδοθεί στα πρόσωπα που θα ανα¬ 
γνωριστούν δικαιούχοι κατά τη νόμιμη διαδικασία. 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

Λαμία, 16 Σεπτεμβρίου 1993 

Ο Νομάρχης 
ΝΙΚΟΛΑΟΣ ΑΓΓΕΛΗΣ 

-♦- 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οικ. 7370/1979 (4) 

Κατηγοριοποίηση, καθορισμός ορίων και όρων δόμησης 
του οικισμού Ασπροχώματος Χάνια Κουμουνδούρου - 
Ακοβίτικα Ν. Μεσσηνίας. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Το Π.Δ/γμα 24.4.85 (ΦΕΚ 181 Δ/3.5.85) με θέμα: 
Τρόπος καθορισμού ορίων οικισμών της Χώρας μέχρι 
2.000 κατοίκους κατηγορίες αυτών και καθορισμός όρων 
και περιορισμών δόμησής τους, όπως τροποποιήθηκε με 
το Π.Δ/γμα 14.2.1987 (ΦΕΚ Δ723.2.87). 

2. Την υπ’ αριθ. Γ4δ/15883/1903 κοινή απόφαση 
Υπουργών Προεδρίας και Περιβάλλοντος, Χωροταξίας και 
Δημοσίων Έργων. 

3. Την απογραφή οικισμών και πληθυσμού του Ν. Μεσ¬ 
σηνίας έτους 1981 της Ε.Σ.Υ.Ε. 

4. Την μελέτη των «Ανοιχτών πόλεων» που εκπονήθηκε 
από ομάδα μελετητών για τον οικισμό Ασπρόχωμα - Χάνια 
Κουμουνδούρου - Ακοβίτικα, σύμφωνα με τις προδιαγρα¬ 
φές και τις οδηγίες που δόθηκαν κατά καιρούς. 

5. Την απόφαση του κοινοτικού Συμβουλίου για τον οικι¬ 


σμό Ασπρόχωμα - Χάνια Κουμουνδούρου - Ακοβίτικα Αρ. 
Απόφασης 16/88. 

6. Την Ομόφωνη γνώμη με αριθ. πρακτικού 3 (θέμα 15) 
για τον οικισμό Ασπρόχωμα - Χάνια Κουμουνδούρου - 
Ακοβίτικα, του Συμβουλίου Χ.Ο.Π. για τα όρια των οικι¬ 
σμών, για την κατηγοριοποίηση και τον καθορισμό όρων 
δόμησης του οικισμού Ασπρόχωμα - Χάνια Κουμουνδού¬ 
ρου - Ακοβίτικα. 

7. Το γεγονός ότι τμήμα των προτεινομένων ορίων από 
την Κοινότητα που έχει ορισθεί ως υψηλής παραγωγικότη¬ 
τας είναι δομημένο. 

8. Το άρθρο 29Α του Ν.1558/85 που προστέθηκε με το 
άρθρο 27 του Ν.2081/92, αποφασίζουμε: 

1. Καθορίζουμε τα όρια του οικισμού Ασπροχώματος - 
Χάνια Κουμουνδούρου - Ακοβίτικα όπως αυτά φαίνονται 
στα θεωρημένα από την Προϊσταμένη ΤΠ και ΠΕ Νομού 
Μεσσηνίας διαγράμματα οικισμού, σε κλίμακα 1:5.000 
που συνοδεύει την απόφαση. 

2. Εγκρίνουμε την κατηγοριοποίηση του οικισμού 
Ασπροχώματος - Χάνια Κουμουνδούρου - Ακοβίτικα. 

θέση στο χώρο: (Α3) Ούτε περιαστικός, παραλιακός, 
τουριστικός. 

Βαθμός Προστασίας: (Β3) Αδιάφορος. 

Δυναμικότητα: (Γ2) Στάσιμος. 

Βαθμός διασποράς: (Δ1) Συνεκτικός. 

Μέγεθος: (Ε2) Μεσαίος. 

3. Εγκρίνουμε ως γενικούς όρους δόμησης: ΤΟΜΕΑΣ 
Α. 

Καθορίζουμε την αρτιότητα των οικοπέδων που περι¬ 
λαμβάνονται στα όρια του Τομέα Α σε 500 τ.μ. 

ΤΟΜΕΑΣ Β. 

Καθορίζουμε την αρτιότητα των οικοπέδων που περι¬ 
λαμβάνονται στα όρια του τομέα Β σε 1.000 τ.μ. 

Κατα παρέκκλιση, εντός των ορίων των τομέων Α και Β, 
θεωρούνται άρτια τα οικόπεδα με όποιο εμβαδόν είχαν 
στις 3.5.1985 ημέρα δημοσιεύσεως του από 24.4.1985 
Π.Δ/τος. 

ΤΟΜΕΑΣ Γ. (Βιοτεχνικών Εγκαταστάσεων). 

Καθορίζουμε την αρτιότητα των οικοπέδων που περι¬ 
λαμβάνονται στα όρια του τομέα Γ σε 2.000 τ.μ. με ελάχι¬ 
στο πρόσωπο 25 μ. 

Κατά παρέκκλιση εντός των ορίων του τομέα Γ, θεω¬ 
ρούνται άρτια τα οικόπεδα με εμβαδόν 750 τ.μ. και ελάχι¬ 
στο πρόσωπο 10 μ. στις 3.5.1985 ημέρα δημοσιεύσεως 
του από 24.4.1985 Π.Δ/τος. 

4. Εγκρίνουμε ως ειδικούς όρους δόμησης: 

4.1. Για τον τομέα Α και Β στην Εθνική οδό επιβάλλεται 
πρασιά 6 μ. από το όριο απαλλοτρίωσης. 

Για τον τομέα Γ επιβάλλεται: α) Απόσταση οικοδομής 
από τον άξονα της Εθνικής οδού 25 μ. 

β) Απόσταση οικοδομής από το όριο απαλλοτρίωσης της 
δημοτικής οδού 6 μ. 

4.2. Για τον οικισμό Ασπρόχωμα - Χάνια Κουμουνδού¬ 
ρου - Ακοβίτικα και τον τομέα Α και Β επιβάλλεται στέγη 
με κλίση 30% για μονόρριστες, 30% - 40% για δίρριχτες 
και τετράρριχτες, επικάλυψη με κεραμίδι γενικώς. Απαγο¬ 
ρεύεται οι περιμετρικοί και συνεχόμενοι εξώστες που να 
αντιστοιχούν σε ανοίγματα και να έχουν λειτουργική εξάρ¬ 
τηση από την κυρίως οικοδομή. Μέγιστο πλάτος εξώστη 
κατά ΓΟΚ και πάντως όχι μεγαλύτερο από 1,20 μ. Στη¬ 
θαία, κιγκλιδώματα και υλικά ελεύθερα. 

5. Κατά την δόμηση πρέπει να εξασφαλίζεται οπωσδή- 

ποτέ, η συνέχιση υφισταμένων δρόμων του οικισμού, κατά 
την κρίση της Υπηρεσίας. 

6. Πριν από οποιαδήποτε κατάτμηση οικοπέδων εντός 
των ορίων οικισμών θα πρέπει να θεωρείται το σχετικό το- 
πογραφικό διάγραμμα από το Τ.Π. και Π.Ε. Μεσσηνίας, 
ώστε να εξασφαλίζεται η συνέχεια των υπαρχόντων κοινο¬ 
χρήστων χώρων και η δημιουργία νέων, σύμφωνα με τα 
οριζόμενα στην παρ. 1 του άρθρου 6 του από 24.4.1985 
Π.Δ. 

Κατά τα λοιπά ισχύει το από 24.4.1985 Π.Δ/γμα όπως 
τροποποιήθηκε με το Π.Δ/γμα 14.2.1987 (ΦΕΚ 133 Δ/ 
87)και 25.4.1989 (ΦΕΚ 293 Δ /16.5.1989). 


7. Κάλυψη δαπάνης. 

Από τις διατάξεις αυτής της απόφασης προκαλείται δα¬ 
πάνη σε βάρος του Κοινοτικού προϋπολογισμού, το ύψος 
της οποίας δεν μπορεί να προσδιορισθεί. 

Η ισχύς της αρχίζει από την ημερομηνία που θα δημο- 
σιευθεί στην Εφημερίδα της Κυβερνήσεως. 

8. Η απόφαση αυτή μαζί με το συνημμένο σχεδιάγραμμα 
να δημοσιευθεί στην Εφημερίδα της Κυβέρνησης. 

Καλαμάτα, 14 Σεπτεμβρίου 1993 

Ο Νομάρχης 
ΕΛ. ΤΡΙΑΝΤΑΦΥΛΛΟΥ 

